Erich Würker

Erich WÜRKER naskiĝis la 26-an de decembro 1903, mortis la 11-an de februaro 1989. Li gvidis fabrikon kaj Esperanto-grupon en Reichenbach (Vogtlando).

 Vivo 
Würker estis laborista esperantisto kaj partoprenis la 6-an SAT-Kongreson  en Leningrado en 1926.der esperantist 41, p.23.

Post la fino de la Dua Mondmilito li estis teknika ĉefo en la plej granda teksaĵa fabriko por tinkturi kaj apreti teksaĵojn en Reichenbach (Vogtlando). Li atingis kunlabore kun sovetaj instancoj la rekonstruadon de la fabriko kun ĉirkaŭ 350 dungitoj, kiu poste estiĝis la VEB Textilveredlungswerk Reichenbach.

Würker jam la 8-an de aŭgusto 1946 ricevis la permeson de la urba komandanto, refondi la Esperanto-grupon en Reichenbach kadre de Kulturligo. La grupo estis malpermesitan en 1936.Erich Würker: Ordono estas ordono. En: de 133 (5/1985), p. 102–103. Post la malpermeso de Esperanto-organizaĵoj en Sovetunie okupita zono de Germanio kaj poste en GDR, li agadis por forigo de la malpermeso.

En 1965 li apartenis al la fondintoj kaj unuaj membroj de Centra Laborrondo Esperanto en Kulturligo de GDR, poste membro de la Centra Estraro de GDREA.

Li fariĝis la prezidanto de la Distrikta Laborrondo Esperanto Karl-Marx-Stadt de 1965 ĝis 1976.

Würker gvidis Esperanto-kursojn, ekzemple 1966 en Greiz, organizis spertinterŝanĝojn de kursgvidantoj, faris prelegojn, kaj organizan laboron.

El la nekrologo de la de Centra Estraro de GDREA: „Erich Würker neniam dum sia vivo estis malsana, kaj jen pulmoinflamo falćis lin. Ni perdas en li ne nur tre viglan kaj originalpensan membron de nia Centra Estraro, sed ankaŭ bonkoran homon, kiu vivis sian vivon tre konscie, Ĉiam forte ligita al la Esperanto-movado kaj ties idealoj.“der esperantist 153 (1/1989), p. 15.

 Honorigoj 
Johannes-R-Becher-medalo en oro de Kulturligo en 1978der esperantist 89 (4/1978), p. 23.

Honorinsigno de Centra Laborrondo Esperanto en 1979der esperantist 93 (1/1979), p. 6.

Friederike-Carolone-Neuber-medalo de la urbo Reichenbach en 1982der esperantist 117 (1/1983), p. 19.

Honorinsigno de Kulturligo 1987der esperantist 143 (3/1987), p. 64.

 Referencoj 

Kategorio:Naskiĝintoj en 1903
Kategorio:Mortintoj en 1989
Kategorio:Viroj
Kategorio:Naskiĝintoj la 26-an de decembro
Kategorio:Mortintoj la 11-an de februaro
Kategorio:Germanaj esperantistoj
Kategorio:Esperanto-movado en GDR